கேள்வி: பரங்கிப்பேட்டை - வரலாறு பற்றி தகவல் சொல்.
பதில்: செஞ்சி நாயக்கர்கள் இரண்டாம் கிருஷ்ணப்ப நாயக்கன் என்பவர்தான் வங்காள விரிகுடா கடலோரத்தில் அமைந்துள்ள இந்தக் கடற்கரை நகரத்தை நிர்மாணித்தார். இங்கு மக்களைக் குடியேற்றிய அவர் இந்த நகருக்கு ''கிருஷ்ணப்பட்டினம்'' என்று தன் பெயரை வைத்தார். கி.பி. 1623இல் டச்சுக் கிழக்கிந்தியக் கம்பனி இங்கு வணிகம் செய்துகொள்ள அனுமதித்தார். பின்னர் போர்ச்சுகீசிய இந்தியா இங்கு ஒரு புதிய துறை முகத்தை அமைத்தனர். புதிய துறைமுகம் என்ற பெயரில் அவர்கள் ''போர்டோநோவோ'' என அழைத்தனர். மேலும் இவ்வூரானது மஹ்மூதுபந்தர், வருணபுரி என்றும் அறியப்படுகிறது. பின்னர் இது பிரிட்டிசாரி்ன் ஆதிக்கத்துக்கு கொண்டுவரப்பட்டது. ஆங்கிலேயர் ஆட்சி காலத்தில் இது முக்கிய கப்பல் துறைமுகமாகவும் விளங்கியது. ஆசியாவின் முதல் இரும்பு தொழிற்சாலை இங்கு நிறுவப்பட்டிருந்தது. இந்த இரும்புத் தொழிற்சாலைக்கு தேவைப்பட்ட இரும்புத்தாதை சேலம் இருந்து வெள்ளாறு (வடக்கு) படகு மூலமாக கொண்டுவரப்பட்டது. 1835ஆம் ஆண்டுவரை இந்த இரும்புத் தொழிற்சாலை இயங்கிவந்தது. இழப்பு ஏற்பட்டடக் காரணத்தால் தொழிற்சாலையை பிரித்தானிய கிழக்கிந்திய நிறுவனம் மூடிவிட்டது. கி.பி. 1781ல் ஆங்கிலேயரை எதிர்த்து ஹைதர் அலி இரண்டாம் மைசூர் போர் புரிந்தார். அதன் நினைவு போர்கொடி கம்பமும், கல்லறைகளும் இன்றும் அழியாச் சின்னங்களாக உள்ளது. பாபா கோயிலும் இங்கு உள்ளது. அண்ணாமலை பல்கலைகழகத்தினால் நிறுவப்பட்டு கடல் சார் ஆராய்ச்சி படிப்புகள் நடைபெற்று வருகின்றது - இதன் கடல்சார் அருங்காட்சியகம் இங்கு பிரசித்தி பெற்றது. தொடருந்து நிலையம்: விழுப்புரம் - மயிலாடுதுறை கோட்ட பாதையின் இடையே அமைந்துள்ளது. சிதம்பரம் தொடருந்து நிலையம், இங்கிருந்து 11 கி.மீ தூரத்திலும், கடலூர் துறைமுகம் சந்திப்பு தொடருந்து நிலையம் 28 கி.மீ தூரத்திலும் அமைந்துள்ளது. அருகில் உள்ள விமான நிலையங்கள்: திருச்சிராப்பள்ளி - 145 கி.மீ. மற்றும் சென்னை - 230 கி.மீ.
கேள்வி: பரங்கிப்பேட்டை - புத்தகம் பற்றி விளக்கவும்.
பதில்: File: PNO-BOOK.jpg பரங்கிப்பேட்டை முஸ்லீம்களைப் பற்றிய வரலாறு, கலாச்சாரம், வாழ்க்கை முறை முதலியன, முதல் மற்றும் ஒரே புத்தகம் தமிழில் எழுதப்பட்டு, டிசம்பர் 2017 இல் ஜெனிஃபா அகாடமியால் வெளியிடப்பட்டது. அவர்களின் ஆயிரம் ஆண்டுகளுக்கும் மேலான வரலாறு மற்றும் அவர்களின் சமகால வாழ்வின் முதல் புத்தகம் "மஹ்மூத்பந்தர் பரங்கிப்பேட்டை முஸ்லிம்கள் - ஒரு பார்வையும் பதிவும்" 23.12.2017 அன்று பரங்கிப்பேட்டை மஹ்மூதியா ஷாதி மஹாலில் நூலின் ஆசிரியர் எல். ஹமீது மரைக்கார் அவரால் வெளியிடப்பட்டது.வெளியிடு - ஜெனிஃபா அகாடமி 23/12/2017. ஆசிரியர் - எல். ஹமீது மரைக்கார் இந்நூலின் ஆசிரியர் எல்.ஹமீட் மரைக்கார் தனது உரையில், இந்நூல் குறித்த தனது கனவையும் அதற்கான முயற்சி எவ்வாறு ஆரம்பமானது என்பதையும் விவரித்தார். 1998 ஆம் ஆண்டு ​​தனது நண்பர்களுடன் மிதிவண்டியில் செல்வது முதல் பரங்கிப்பேட்டைக்கு அருகில் உள்ள கிராமங்களில் முஸ்லிம்களின் வாழ்க்கை நிலையை அறிந்துகொள்வது வரை இந்நூல் உருவாக்கத்தில் தான் எதிர்கொண்ட சிரமங்களை விளக்கினார்.
கேள்வி: பரங்கிப்பேட்டை - அமைவிடம் பற்றி விளக்கவும்.
பதில்: பரங்கிப்பேட்டைக்கு வடக்கே கடலூர் 32 கி.மீ.; தெற்கே சிதம்பரம் 23 கி.மீ.; மேற்கே விருத்தாச்சலம் 51 கி.மீ. மற்றும் கிழக்கே வங்காள விரிகுடா உள்ளது. இந்த ஊருக்கு அருகே வெள்ளாறு (வடக்கு) கடலில் கலக்கிறது. பேரூராட்சியின் அமைப்பு 11.81 ச.கி.மீ. பரப்பும் , 18 பேரூராட்சி மன்ற உறுப்பினரகளையும், 145 தெருக்களையும் கொண்ட இப்பேரூராட்சி சிதம்பரம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.[http://www.townpanchayat.in/parangipettai பரங்கிப்பேட்டை பேரூராட்சியின் இணையதளம்] படிமம்:PNO-Municipality office.png
கேள்வி: பரங்கிப்பேட்டை - ரயில் பற்றி தகவல் சொல்.
பதில்: File:Train welcome.jpg பரங்கிப்பேட்டை ரயில் நிலையம் வரலாற்று ரீதியாகவும் பொருளாதார ரீதியாகவும் மிகவும் முக்கியத்துவம் வாய்ந்த நிலையமாகும். பரங்கிப்பேட்டையில் ஆங்கிலேயர் ஆட்சிக் காலத்திலும், நாடு சுதந்திரம் அடைந்து சுமார் 15 ஆண்டுகளுக்குப் பிறகும் ரயில் போக்குவரத்து நன்றாக இருந்தது. போக்குவரத்து வசதிகள் நவீனமயமாக்கப்பட்ட பிறகு, பரங்கிப்பேட்டை மிகவும் பின்தங்கிய நிலையில் விடப்பட்டது.
கேள்வி: பரங்கிப்பேட்டை - கப்பல் பற்றி நீங்கள் என்ன அறிந்துள்ளீர்கள்?
பதில்: இந்த துறைமுகம் சிலோன், அச்சே, பினாங்கு மற்றும் சிங்கப்பூர் ஆகிய நாடுகளுடன் பரபரப்பான வர்த்தகத்தில் கொண்டு செல்லப்பட்டது. பிரித்தானிய இந்தியா ஸ்டீம் நேவிகேஷன் கம்பெனியின் ஸ்டீமர்கள் 4 1/2 முதல் 5 அடி வரை கடலில் 2 மைல் தொலைவில் நங்கூரமிட்டு, பதினைந்து நாட்களுக்கு ஒருமுறை சிங்கப்பூருக்குப் பயணம் செய்கின்றன. சுமார் இருபது படகுகள் இருக்கும் சுங்க மாளிகைக்கு எதிரே உள்ள அரசு ஜெட்டியில் பொருட்கள் அனுப்பப்பட்டு தரையிறக்கப்படுகின்றன.